Εκτίμηση και Αξιολόγηση του Ευρωπαϊκού Τραπεζικού Συστήματος για την περίοδο 2006-2008:
Creators: name: Περπερίδης, Κωνσταντίνος Αναστασίου
Publisher: name: Aristotle University of Thessaloniki
Year: 2010
Subjects: Ευρωπαϊκές τράπεζες
Διακριτική ανάλυση
Λογιστική παλινδρόμηση
European banks, performance
Discriminant analysis
Logistic regression

description: Αντικειμενικός σκοπός της παρούσας διπλωματικής εργασίας είναι η διερεύνηση της αποτελεσματικότητας του ευρωπαϊκού τραπεζικού συστήματος, και η επιρροή της στο μέγεθος των τραπεζών, όπως αυτό ορίζεται από το συνολικό τους ενεργητικό.Αρχικά επιχειρείται η εννοιολογική προσέγγιση του όρου «αποτελεσματικότητα» και περιγράφονται οι παράγοντες που επηρεάζουν την αποτελεσματικότητα του τραπεζικού κλάδου. Στη συνέχεια διενεργείται ανασκόπηση προηγούμενης σχετικής βιβλιογραφίας, η οποία κατηγοριοποιείται τόσο γεωγραφικά βάσει του χρησιμοποιηθέντος δείγματος τραπεζών, όσο και ανάλογα με τη χρησιμοποιούμενη κάθε φορά μεθοδολογία. Κατόπιν, παραθέτονται συνοπτικά τα πιο δημοφιλή υποδείγματα μέτρησης της αποτελεσματικότητας των τραπεζικών ιδρυμάτων, και ολοκληρώνεται το πρώτο μέρος της παρούσας διπλωματικής εργασίας. Εν συνεχεία, στο δεύτερο μέρος όπου εκπονείται η εμπειρική προσέγγιση, παρουσιάζεται εκτενώς η χρηματοοικονομική ανάλυση με τη χρήση αριθμοδεικτών, που αποτελεί και την ακολουθούμενη μεθοδολογία, καθώς και περιγράφονται λεπτομερώς τα δεδομένα στα οποία βασίστηκε η έρευνα. Μέσω της βάσης δεδομένων BANKSCOPE της εταιρίας Bureau van Dijk, και σύμφωνα με την πλήρωση των απαιτούμενων για την έρευνά μας κριτηρίων, διερευνάται η αποτελεσματικότητα 146 τραπεζών από 21 κράτη μέλη της Ευρωπαικής Ένωσης, για την τριετία 2006-2008, με τη χρήση 19 αριθμοδεικτών για κάθε τράπεζα. Με τη χρήση του στατιστικού πακέτου SPSS 17.0 παρουσιάζονται και αναλύονται αρχικά τα περιγραφικά μέτρα του χρησιμοποιηθέντος δείγματος. Πέραν τούτου, στα πλαίσια χρήσης του προαναφερόμενου στατιστικού πακέτου και εφαρμόζοντας έλεγχο T –Test, Λογιστική Παλινδρόμηση και Διακριτική Ανάλυση, εξετάζονται οι μεταβλητές (αριθμοδείκτες) που διαδραματίζουν καθοριστικό ρόλο στο διαχωρισμό των τραπεζών σε μικρές και μεγάλες, σύμφωνα με το μέγεθος του συνολικού τους ενεργητικού. Ακολουθεί η ανάλυση των αποτελεσμάτων και η εξαγωγή συμπερασμάτων, καθώς και παραθέτονται προτάσεις για περαιτέρω έρευνα.
description: The objective of the present study is to evaluate the performance of the European banking system, and its influence to the banks size , as this is fixed by their total assets. Via the Bureau van Dijk’s BANKSCOPE data base the performance of 146 European banks is investigated for a three-year period (2006-2008), with the use of 19 ratios for each bank. With the use of statistical parcel of SPSS 17.0 and by applying the T - Test, Logistic Regression and Discriminant Analysis, we examined the variables (ratios) that play a decisive role in the segregation of banks in small and large, according to their size. The results indicate that the ratio Net Interest Revenues/Average Asset, constitutes the basic factor of segregation of banks, while for the examined period and for the applied methods it is presented as the most important factor for the segregation of banks in small and large.